
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1067 


29 Νοεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός προσόντων και διάρκειας φοίτησης εκπαι¬ 
δευόμενων σε πρόγραμμα Συνεχιζόμενης Επαγγελ¬ 
ματικής Κατάρτισης «Σ.Ε.Κ.» ειδικότητας Εμψυ- 

χωτή Τουρισμού . 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στον Τάτση Παναγιώτη του Δημη- 

τρϊου . 

Χορήγηση άδειας ασκήσεως επαγγέλματος Κοινωνι¬ 
κού Λειτουργού οτη Σωμαρ'ιπα Κλεάνθη του Εμμα¬ 
νουήλ . 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Στρατιδάκη Σαμάνθα-Λυδΐατου 

Σταύρου .. . 

Ψήφιση ΟΕΥ Συμβουλίου περιοχής 6ης Εδαφικής Πε¬ 
ριφέρειας Νομού Ηρακλείου . 

Διορθώσεις Σφαλμάτων 

Διόρθωση σφάλματος στην 32190/3699/11.10.96 
κοινή απόφαση Υπουργών Εθνικής Οικονομίας, Οι¬ 
κονομικών και Μεταφορών & Επικοινωνιών . 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 40236 

Καθορισμός προσόντων και διάρκειας φοίτησης εκπαι- 
δευομένων σε πρόγραμμα Συνεχιζόμενης Επαγγελμα¬ 
τικής Κατάρτισης «Σ.Ε.Κ.» ειδικότητας Εμψυχωτής 
Τουρισμού. 

Η ΔΙΕΘΥΝΤΡΙΑ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ ΤΟΥ 
ΟΑΕΔ 

Έχοντας υπόψη: . 

α) Τις διατάξεις του άρθρου 11 του Ν.Δ. 212/69 «Περί 
οργανώσεως και διοικήσεως του Οργανισμού Απασχολή- 
οεως Εργατικού Δυναμικού» (ΦΕΚ 112/Α/14.6.69. 

β) Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (Φ.Ε.Κ. 163/Α/16.6.89) και του Ν.Δ. 
372/95 «μεταφορά της Γενικής Γραμματείας Κοινωνικών 
Ασφαλίσεων από το Υπουργείο Υγείας, Πρόνοιας και Κοι¬ 
νωνικών Ασφαλίσεων στο Υπουργείο Εργασίας» (Φ.Ε.Κ. 
201/Α/14.9.95). 


γ) Τις διατάξεις του άρθρου 3 του Ν.Δ. 1104/72 «Περί 
θεμάτων τινών ασφαλίσεως και εκπαιδεύσεως των επαγ- 
γελματικώς καταρτιζομένων» (Φ.Ε.Κ. 11/Α/24.1.72), σε 
συνδυασμό με τις διατάξεις της παραγρ. 6 του άρθρου 26 
του Ν. 2434/96 «Μέτρα πολιτικής για την απασχόληση και 
την επαγγελματική εκπαίδευση και κατάρτιση και άλλες 
^ διατάξεις» (ΦΕΚ 1 18/Α/20.8.96). 

δ) Την απόφαση του Υπουργού Εργασίας 100919/90 
«Μεταβίβαση αρμοδιοτήτων του Υπουργού Εργαοίας στο 
2 Γενικό Γραμματέα, Εισικό Γραμματέα. Προϊσταμένους Δ/ 
νσεων. Υπηρεσιών & Τμημάτων». 

ε) Τις σχετικές προτάσεις του Δ.Σ. του ΟΑΕΔ (αποφά- 
^ σεις 1978/43/5.11.96 και 307/8/20.2.96 και έγγραφα 
609/116944/11.11.96 και 106238/14.3.96). 

4 στ) Από τις διατάξεις της απόφαοης αυτής δεν προκλή- 
θηκε δαπάνη σε βάρος του προϋπολογισμού του 

5 Ο.Α.Ε.Δ., αποφασίζουμε: 

Καθορίζουμε τα προσόντα και τη διάρκεια φοίτησης των 
εκπαιδευομένων οτη Συνεχιζόμενη Επαγγελματική Κα¬ 
τάρτιση, στην ειδικότητα του Εμψυχωτή Τουρισμού (ΑΝΙ- 
ΜΑΤΕυΠ). 

Διάρκεια: 700 ώρες. 

Προσόντα: Απόφοιτοι Φιλοσοφίας, Ψυχολογίας, Πολιτι¬ 
κών Επιστημών, Κοινωνιολογίας, Γαλλικής - Αγγλικής - 
Γερμανικής - Ιταλικής Φιλολογίας, Σωματικής αγωγής. 

Ηλικία: Μέχρι 35 ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 1996 

Η Διευθύντρια κ.α.α 
Ε. ΚΑΝΑΠΙΤΣΑ 

-♦- 

Αριθ. οικ. 18244 

Χορήγηση άδειας ασκήσεως επαγγέλματος Κοινωνικού 
Λειτουργού στον Τάτση Παναγιώτη του Δημητρίου. 

Ο ΝΟΜΑΡΧΗΣ ΑΘΗΝΩΝ 

Με την αριθμ. 17110/8.11.1996 απόφαση του Νο¬ 
μάρχη Αθηνών χορηγήθηκε στον Τάτση Παναγιώτη του 










11322 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δημητρϊου άδεια άσκησης επαγγέλματος Κοινωνικού Λει¬ 
τουργού. 

Αθήνα, 12 Νοεμβρίου 1996 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 

- ♦ - 

Αριθ. 18245 (3) 

Χορήγηση άδειας ασκήσεως επαγγέλματος Κοινωνικού 

Λειτουργού στη Σωμαρίπα Κλεάνθη του Εμμανουήλ. 

Ο ΝΟΜΑΡΧΗΣ ΑΘΗΝΩΝ 

Με την αριθμ. 17130/8.11.1996 απόφαση του Νο¬ 
μάρχη Αθηνών χορηγήθηκε στη Σωμαρίπα Κλεάνθη του 
Εμμανουήλ άδεια άσκησης επαγγέλματος Κοινωνικού 
Λειτουργού. 

Αθήνα, 8 Νοεμβρίου 1996 

Με εντολή Νομάρχή 
Ο Διευθυντής 
ΜΙΧ. ΜΠΟΥΜΠΑΚΗΣ 

- ♦ - 

Αριθ. 16077 (4) 

Χορήγηση άδειας ασκήσεως επαγγέλματος Κοινωνικού 

Λειτουργού στη Στρατιδάκη Σαμάνθα-Λυδία του Σταύ¬ 
ρου. 

Ο ΝΟΜΑΡΧΗΣ ΑΘΗΝΩΝ 

Με την αριθμ. 16077/18.10.1996 απόφαση του Νο¬ 
μάρχη Αθηνών χορηγήθηκε στη Στρατιδάκη Σαμάνθα- 
Λυδία του Σταύρου άδεια άσκησης επαγγέλματος Κοινω¬ 
νικού Λειτουργού. 

Αθήνα, 18 Οκτωβρίου 1996 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 

-4- 

Αριθ. 22965 (5) 

Ψήφιση ΟΕΥ Συμβουλίου περιοχής 6ης Εδαφικής Περι¬ 
φέρειας Νομού Ηρακλείου. 

Ο ΑΝΑΠΛ. ΠΕΡΙΦΕΡΕΙΑΚΟΥ Δ/ΝΤΗ Ν. ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/1981 όπως 
αντικαταστάθηκε με το άρθρο 26 του Ν. 1832/89 και το 
άρθρο 8 παρ. 5 του Ν. 2307/95. 

2. Τις διατάξεις του άρθρου 48 παρ. 13 του Ν. 2218/ 
1994. 

3. Την αριθ. 4/1996 απόφαση του Δ.Σ. του Συμβουλίου 
περιοχής της 6ης Εδαφικής Περιφέρειας Νομού Ηρα¬ 
κλείου, με την οποία ψηφίστηκε ο Ο.Ε.Υ. της Υπηρεσίας 
του. 

4. Την αριθ. 6/9.8.1996 γνωμοδότηση του Υπηρεσια¬ 
κού Συμβουλίου του άρθρου 8 του Ν. 2307/1995, αποφα¬ 
σίζουμε: 

Εγκρίνουμε τον Οργανισμό Εσωτερικής Υπηρεσίας 
(Ο.Ε.Υ.) του Συμβουλίου περιοχής της 6ης Εδαφικής Πε¬ 
ριφέρειας Νομού Ηράκλειου, ο οποίος ψηφίστηκε με την 


αριθ. 4/1996 απόφαση του Δ.Σ. του ανωτέρω Συμβουλίου 
περιοχής και έχει ως εξής: 

ΟΡΓΑΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑΣ ΣΥΜΒΟΥΛΙΟΥ ΠΕΡΙΟΧΗΣ 
6ης ΕΔΑΦΙΚΗΣ ΠΕΡΙΦΕΡΕΙΑΣ Ν. ΗΡΑΚΛΕΙΟΥ 

ΜΕΡΟΣ ΠΡΩΤΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΤΗΣ ΥΠΗΡΕΣΙ/^ ΤΟΥ ΣΥΜΒΟΥΛΙΟΥ ΠΕΡΙΟΧΗΣ 

ΑΡΘΡΟ 1 

Οι Υπηρεσίες του Συμβουλίου Περιοχής τής 6ης Εδαφι¬ 
κής Περιφέρειας του Νομού Ηρακλείου διαρθρώνονται σε 
Διεύθυνση και Τμήματα. Με απόφασή του Προέδρου του 
Δ.Σ. του Σ.Π. Μπορεί να δημιουργούνται μη αυτοτελή γρα¬ 
φεία ή αντίστοιχου επιπέδου μη αυτοτελείς οργανικές μο¬ 
νάδες στα πλαίσια κάθε τμήματος. 

Η Διεύθυνση του Σ.Π. αποτελείται από τα παρακάτω 
Τμήματα. 

Α. Τμήμα Ανάπτυξης - Προγραμματισμού και Τεχνικών 
Υπηρεσιών 

Μη Αυτοτελή γραφεία (ενδεικτικά) 
α. Σχεδιασμού - Προγραμματισμού - Ανάπτυξης 
β. Τεχνικών Μελετών - Έργων 
γ. Παροχής Υπηρεσιών 

Β. Τμήμα Διοικητικής Υποστήριξης - Οικονομικού 
α. Διοικητικό 
β. οικονομικό 

γ. Λογιστήριο - Ταμειακή Υπηρεσία 
ΑΡΘΡΟ 2 

α. Τμήμα Ανάπτυξης - Προγραμματισμού και Τεχνικών 
Υπηρεσιών 

Στις αρμοδιότητες του τμήματος ανήκουν η εκπόνηση 
αναπτυξιακών μελετών, σχεδίων και η υλοποίηση προ¬ 
γραμμάτων για την κοινωνική - οικονομική και πολιτιστική 
ανάπτυξη της περιοχής και την κοινή εξυπηρέτηση των 
ΟΤΑ του Σ.Π. και των κατοίκων της Περιοχής καθώς και 
ανεύρεση και διαχείριση χρηματοδοτικών πόρων από προ¬ 
γράμματα της Ευρωπαϊκής Ένωσης και των Δημοσίων 
Επενδύσεων. 

Στην αρμοδιότητα του τμήματος ανήκει επίσης, κάθε 
παροχή Υπηρεσίας και μέσω της ανάθεσης αρμοδιοτήτων 
από τους ΟΤΑ μέλη του Συμβουλίου Περιοχής, την Νο¬ 
μαρχιακή Αυτοδιοίκηση, Δημόσιους φορείς και Ν.Π.Δ.Δ. 
που αποβλέπει στην εκπόνηση - παρακολούθηση - επί¬ 
βλεψη τεχνικών μελετών και υλοποίηση έργων καθώς και 
στη βελτίωση και αναβάθμιση της ποιότητας ζωής των κα¬ 
τοίκων. 

Αναλυτικότερα οι αρμοδιότήτες του Τμήματος είναι: 
α.1 Αρμοδιότητες Σχεδιασμού - Προγραμματισμού και 
Ανάπτυξης. 

1. Η συγκέντρωση, επεξεργασία - αξιοποίηση και τή¬ 
ρηση στατιστικών στοιχείων για την οικονομική, κοινωνική 
και πολιτιστική κατάσταση στην περιοχή. 

2. Η τήρηση αρχείου αναπτυξιακών μελετών και ερευ¬ 
νών που έχουν εκπονηθεί στην περιοχή του Σ.Π. 

3. Η κατάρτιση ερευνών και μελετών για τη διάγνωση 
των αναγκών της ανάπτυξης και την ιεράρχηση των προτε¬ 
ραιοτήτων έργων και μέτρων καθώς και η επιστημονική 
στήριξη, ο σχεδιασμός και η παρακολούθηση του συνολι¬ 
κού προγράμματος δράσης του Σ.Π. 

4. Η κατάρτιση του ετήσιου και μεσοχρόνιου Τοπικού 

Αναπτυξιακού προγράμματος της περιοχής του Συμβου¬ 
λίου βάοει του Ν. 1622/86 σε συνδυασμό με το Ν. 
2218/94 άρθρο 48 παρ. 4α και 11 στα πλαίσια του δημο¬ 
κρατικού προγραμματισμού. 

5. Ο σχεδιασμός και η υλοποίηση προγραμμάτων που 
αφορούν την κοινωνική και πολιτιστική ανάπτυξη και βελ¬ 
τίωση της ποιότητας ζωής, σε διαδημοτική - διακοινοτική 
εμβέλεια. 

6. Η συμμετοχή στη διαδικασία κατάρτισης των μεσο- 
χρόνιων Νομαρχιακών Αναπτυξιακών Προγραμμάτων με 
τη διατύπωση των σχετικών προτάσεων που αφορούν την 
περιοχή του Σ.Π. 

7. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτων και πρωτοβουλιών της Ευρωπαϊκής Ενω¬ 
σης που αφορούν την περιοχή του Συμβουλίου. 

8. Η συλλογή - τεκμηρίωση και αξιοποίηση πληροφο¬ 
ριών, ο σχεδιασμός ολσκληρωμένων πρστάσεων που αφο¬ 
ρούν την περιοχή του Συμβουλίου και η αναζήτηση πόρων 
χρηματοδότησης για την υλοποίηση έργων υποδομής και 
αναπτυξιακών προγραμμάτων από Εθνικές ή Κοινοτικές 

πηγές. ^ τ α 

9. Η συνεργασία με τις αρμόδιες Υπηρεσίες των υ. ι .Α. 

μελών του Σ.Π., της Νομαρχιακής Αυτοδιοίκησης, της Γ.Γ. 
της Περιφέρειας, της Περιφερειακής Διεύθυνσης και άλ¬ 
λων αρμόδιων φορέων, όπου αυτή απαιτείται, για την πα¬ 
ροχή αμοιβαίων στοιχείων και πληροφοριών για την υλο¬ 
ποίηση των δραστηριοτήτων του Σ.Π. 

10. Η πληροφόρηση και υποστήριξη των Ο.Τ.Α. μελών 
του Σ.Π. για αναπτυξιακά θέματα και προγράμματα και για 
τη βελτίωση της λειτουργίας τους με σκοπό την καλύτερη 
εξυπηρέτηση των πολιτών. 

11.0 σχεδιασμός και η υλοποίηση προγραμμάτων αξιο¬ 
ποίησης των πλουτοπαραγωγικών πόρων διακοινοτικής ή 
διαδημοτικής οημασίας. 

12. Η συμμετοχή στο σχεδιασμό και στην υλοποίηση πα¬ 
ραγωγικών δραστηριοτήτων στην περιοχή. Η μέριμνα για 
τη δημιουργίο νέίον θέοεων εργοοίος. 

13. Κάθε άλλη σχετική αρμοδιότητα που ήθελε ανατε¬ 
θεί από τους ΟΤΑ μέλη του Συμβουλίου Περιοχής. 

14. Κάθε άλλη σχετική αρμοδιότητα που ήθελε ανατε¬ 
θεί από τη Νομαρχιακή Αυτοδιοίκηση Δημόσισυς Φορείς 
και Ν.Π.Δ.Δ. 

15. Το Συμβούλιο Περιοχής δεν αοκεί τις αρμοδιότητες 
4.6.7.8. για την εδαφική Περιφέρεια Δήμου ή Κοινότητας 
μέλους του, με πληθυσμό μεγαλύτερο από 5.000 κατοί¬ 
κους, εκτός αν του τις αναθέσει με απόφασή του το Συμ¬ 
βούλιο του Δήμου ή της Κοινότητας. Σε εξαιρετικές περι¬ 
πτώσεις εφαρμογής ειδικών αναπτυξιακών προγραμμά¬ 
των, μπορεί με κοινή απόφαση των Υπουργών Εθνικής Οι¬ 
κονομίας και Εσωτερικών να μειωθεί το όριο των 5.000 
κατοίκων σε 3.000 κατοίκους και ειδικά για νησιωτικές 

περιοχές σε 2.000 κατοίκους. 
α2. Αρμοδιότητες τεχνικών και λοιπών Υπηρεσιών 
Αναλυτικότεραα οι Υπηρεσίες τέτσιου είδους είναι οι 

εξής: 

1. Η τήρηση αρχείσυ μελετών και έργων που έχουν εκ¬ 
πονηθεί και εκτελεστεί για την περιοχή του Σ.Π. 

2. Η εκπόνηση - παρακολούθηση - παραλαβή μελετών 
και η εκτέλεση - παρακολούθηση - επίβλεψη και παρα¬ 
λαβή έργων που αφορούν την περιοχή του Σ.Π. 

3. Η υλοποίηση του πολεοδομικού σχεδιασμού στα 
πλαίσια των εγκεκριμένων Ζωνών οικιστικού Ελέγχου 
(ΖΟΕ) ή των Ειδικών Χωροταξικών Μελετών και η τήρηση 


των δεδομένων του Κτηματολογίου της περιοχής τους, 
όπως αυτά προκύπτουν από το συνολικό σχεδιασμό και 
την ολοκληρωμένη διαχείριση του Εθνικού Κτηματολο¬ 
γίου. 

4. Η μέριμνα για την εκτέλεση - επίβλεψη και παραλαβή 
διακοινοτικών και διαδημοτικών έργων τεχνικής υποδο¬ 
μής, κοινωνικύ εξοπλισμού και πολιτιστικής υποδομής. 

5. Η συνεχής μέριμνα για την προστασία του περιβάλλο¬ 
ντος σε διακοινοτική - διαδημοτική εμβέλεια στα πλαίσια 
του Σ.Π. Η τήρηση στοιχείων, η εκπόνηση μελετών, ο σχε- 
διασμός - υλοποίηση - παρακολούθηση προγραμμάτων 
και έργων για την προστασία - αξιοποίηση και ανάδειξη 
του περιβάλλοντος. 

6. Η επιμέλεια της καθαριότητας των οδών και πλατειών 
των Ο.Τ.Α. μελών του και γενικά όλων των κοινόχρηστων 
χώρων, καθώς και η περισυλλογή αποκομιδή, η υγειονο¬ 
μική ταφή και συνολική διαχείριση των στερεών αποβλή¬ 
των των οικιών και καταστημάτων των ΟΤΑ - μελών, σύμ¬ 
φωνα με το σχετικό πρόγραμμα του Σ.Π. και τις συναφείς 
αποφάσεις των αρμοδίων οργάνων. 

7. Η μέριμνα για τη συντήρηση των αυτοκινήτων, μηχα¬ 
νημάτων και λοιπού κινητού εξοπλισμού των Υπηεσιών του 
Σ.Π. 

8. Η παρακολούθηση της κατάστασης των οδών, πλα¬ 
τειών και λοιπών κοινόχρηστων χώρων από πλευράς καθα¬ 
ριότητας, βλαβών, κακής χρήσης. 

9. Η μέριμνα για τη συντήρηση, επισκευή και καλή λει¬ 
τουργία των δικτύων ύδρευσης των Ο.Τ.Α. μελών του Σ.Π. 
(εσωτερικών και εξωτερικών), των αντλιοστασίων, δεξα¬ 
μενών και λοιπών εγκαταστάσεων. 

10. Η μέριμνα για την συνεχή υδροδότηση όλων των ση¬ 
μείων των Ο.Τ.Α. μελών του Σ.Π. καθόλο το 24ωρο, κα¬ 
θώς και η κανονική και ανελλιπής χλωρίωση του παρεχό¬ 
μενου από τα αντλιοστάσια νερού βάσει των οδηγιών των 
αρμοδίων Υπηρεσιών. 

11. Η επιμέλεια της καθαριάτητας των δεξαμενών των 
αντλιοστασίων και των χώρων γύρω από αυτά προς απο¬ 
φυγή μόλυνσης των νερών. 

12. Η μέριμνα για τη χρήγορη επισκευή βλαβών στα κε¬ 
ντρικά δίκτυα καθώς και στις ιδιωτικές περιοχές, εφόσον 
οι υδρολήπτες ειδοποιούμενοι εγγράφως από την Υπηρε¬ 
σία του Σ.Π. αμελήσουν να επισκευάσουν τις βλάβες αυ¬ 
τών. 

13. Η μέριμνα του συνεχούς ελέγχου της λειτουργίας 
των υδρομέτρων των υδροληπτών. 

14. Η επιμέλεια της συντήρησης και καθαριότητας των 
χώρων πρασίνου και δενδροστοιχιών και η μέριμνα για την 
αναβάθμισή τους. 

15. Η εκτέλεση τεχνικών έργων υποδομής στα πλαίσια 
της διαδημοτικής - διακοινοτικής συνεργασίας και των 
αρμοδιοτήτων ή ανατιθεμένων συμβάσεων του Συμβου¬ 
λίου Περιοχής. 

16. Η μέριμνα για τη συντήρηση, επισκευή και καλή λει- 
ταυργία των δικτύων άρδευσης των Ο.Τ.Α. μελών του 
Σ.Π., των αντλιοστασίων, δεξαμενών και λοιπών εγκατα¬ 
στάσεων και υδρομέτρων. 

17. Η μέριμνα για την καλή λειτουργία, τη συντήρηση, 
επισκευή των αποχετευτικών συστημάτων των κοινοτή¬ 
των μελών του Σ.Π. 

18. Η μέριμνα για τη συντήρηση των αγροτικών δι¬ 
κτύων των κοινοτήτων μελών του Συμβουλίου καθώς και η 
έγκαιρη αποκατάσταση της βατότητας αυτών. 

ΑΡΘΡΟ 3 

β. Τμήμα Διοικητικής Υποστήριξης & Οικονομικού 
Στις αρμοδιότητες του Τμήματος ανήκουν τα αφορώντα 
στη διοικητική υποστήριξή, στο προσωπικό, στα οικονο¬ 
μικά του Συμβουλίου Περιοχής (οικονομικές αρμοδιότη¬ 
τες, λογιστήριο, ειδική ταμειακή υπηρεσία - πραγματο¬ 
ποίηση προμηθειών για την κοινή εξυπηρέτηση των Ο.Τ Λ. 
μελών τσυ) καθώς και στην υποστήριξη των Ο.Τ.Α. - με¬ 
λών του Σ.Π. σε θέματα διοικητικής, κοινωνικής, πολιτιστι¬ 
κής μέριμνας και εξυπηρέτησης των πολιτών. 

Στο τμήμα αυτό ανήκει επίσης η ευθύνη για την λειτουρ¬ 
γία της πληροφορικής - μήχανοργάνωσης - μηχανογρά¬ 
φησης και λειτουργίας δικτύων σε όλα τα τμήματα και γρα¬ 
φεία του Σ.Π. καθώς και η αποτελεσματική παρακολού¬ 
θηση της εύρυθμης λειτουργίας των παραπάνω συστημά¬ 
των. 

Αναλυτικότερα οι αρμοδιότητες του Τμήματος είναι οι 
εξής: 

β1. Αρμοδιότητες γραμματειακής υποστήριξης 

1. Η δακτυλογράφηση και η διεξαγωγή της προσωπικής 
αλληλογραφίας του Προέδρου του Συμβουλίου Περιοχής, 
του Διοικητικού Συμβουλίου και της Εκτελεστικής Επιτρο¬ 
πής του Σ.Π. της αλληλογραφίας των Υπηρεσιών του Συμ¬ 
βουλίου Περιοχής, η τήρηση του αρχείου της και η γραμ¬ 
ματειακή - διοικητική στήριξη των οργάνων και Υπηρεσιών 
τσυ Σ.Π. 

2.0 προγραμματισμός των συναντήσεων του Προέδρου 
και όλων των οργάνων του Σ.Π. με τους εκπροσώπους των 
Ο.Τ.Α. - μελών του Σ.Π., της Νομαρχιακής Αυτοδιοίκη¬ 
σής, των Δημόσιων Αρχών, τις επιτροπές, συλλόγους και 
τους πολίτες και η τήρηση του ημερολογίου των επαφών 
αυτών. 

3. Η παραλλαβή από τους υπηρεσιακούς παράγοντες 
των φακέλλων των εγγράφων που πρέπει να υπογραφούν 
από τον Πρόεδρο. 

4. Η φροντίδα για τη δημοσίευση των διακηρύξεων και 
των ανακοινώσεων των υπηρεσιών του Σ.Π. 

5. Η παραλαβή του ημερήσιου και περιοδικύ τύπου, κα¬ 
θώς και όλων των εντύπων που αποστέλλονται στο Σ.Π., η 
επιμέλεια της καθημερινής αποδελτίοκιης του τύπου. 

6. Η τήρηση του πρωτοκόλλου εισερχομένων - εξερχο- 
μένων εγγράφων. 

7. Η τήρηση των πρακτικών των συνεδριάσεων των ορ¬ 
γάνων του Συμβουλίου Περιοχής και η ενημέρωση του 
ανάλογου βιβλίου πρακτικών καθώς και κάθε άλλου εντύ¬ 
που, που απο(ρασίζει το Δ.Σ. του Συμβουλίου Περιοχής ότι 
είναι απαραίτητο στην καλύτερη διεκπεραίωση των λει¬ 
τουργιών του. 

β1. Διοικητικές αρμοδιότητες 

1. Η παρακολούθηση και εφαρμογή όλων των νόμων και 
διαταγμάτων που αφορούν το πάσής φύσεοος προσωπικό 
του Σ.Π. και η άακήοη των αρμοδιοτήτων που απορρέουν 
από τον Κώδικα κατάστασης Δημοτικών και κοινοτικών 
Υπαλλήλων (Ν. 1188/81), όπως αυτός τροποποιήθηκε 
από τους Ν. 2218/94, 2240/94, 2307/95 κ.λ.π. και η τή¬ 
ρηση σχετικού αρχείου. 

2. Η τήρηση Μητρώου, Ευρετηρίου και Ατομικών φα¬ 
κέλλων του μόνιμου και με σχέση εργασίας Ι.Δ. αορίστου 
χρόνου, σύμβασης έργου και πόσης φύσεως προσωπι- 
κού. 

3. Η σύνταξη και η θεώρηση των πόσης φύσεως μισθο- 
δοτικών στοιχείων όλου του προσωπικού και η προώθηση 
για τη σύνταξη των μισθσδοτικών καταστάσεων. 


4. Η εφαρμογή του πειθαρχικού δικαίου. 

5. Η διεκπεραίοίοη κάθε υπόθεσης που έχει σχέση με τη 
χορήγηση της σύνταξης, των παρσχών στα οικείο Ταμείο 
Ασφάλισης και με την αναγνώριση και εξαγορά της προϋ- 
πηρεοίας των υπαλλήλων του Σ.Π. που ουνταξιοδοτούνται 
καθώς και κάθε υπόθεσης που έχει σχέση με τη συνταξιο- 
δότηση του Ι.Δ. προσωπικού και με την καταβολή της προ- 
βλεπόμενης από τον νόμο αποζημίωσης. 

6.0 έλεγχσς και η παρακολούθηση της τήρησης του κα¬ 
νονικού ωραρίου εργασίας. 

7. Η έκδοση ή η κοινοποίηση εγκυκλίων που αφορούν 
την υπηρεσιακή κατάσταση του προσωπικού και η ενημέ- 
ρο)σή του για τα προγράμματα επιμόρφωσής του. 

8. Η ορθολογκή κατανομή του προσωπικού ώστε να λει- 
τουργσύν εύρυθμα οι Υπηρεσίες του Σ.Π. 

9. Οι εισηγήσεις στσν πρόεδρο του Σ.Π. για την συγκρό¬ 
τηση των αναγκαίων επιτροπών και ομάδων εργασίας κα¬ 
θώς και για τα προσωπικά αιτήματα των υπαλλήλων. 

10. Η συγκέντρωσή - αρχειοθέτηση όλων των ανα¬ 
γκαίων νόμων, διαταγμάτων, εγκυκλίων, αποφάσεων, υλι¬ 
κών περιοδικών και βιβλίων για θέματα που αφορούν την 
συνολική λειτουργία του Σ.Π. και την Αυτοδιοίκηση συνσ- 
λικότερα. 

11. Η οργανωτική - διοικητική υποστήριξη Ο.Τ .Α. - με¬ 
λών του Σ.Π. εφόσον κρίνεται αναγκαία και δυνατή. 

12. Οι υπηρεσίες που αφορούν στην αστική και δημο¬ 
τική κατάσταση των πολιτών στα πλαίσια των αρμοδιοτή¬ 
των ή υποχρεώσεων του Σ.Π. 

13. Η παροχή υπηρεσιών που αφορούν τη χορήγηση 
αδειών λειτουργίας καταστημάτων εφόσον αφορούν αρ¬ 
μοδιότητα ή συμβασιακή υποχρέωση του Σ.Π. 

14. Η οργάνωση της επκοινωνίας των πολιτών με τις 
Υπηρεσίες του Σ.Π. και η παροχή στους πολίτες των απα¬ 
ραίτητων πληροφοριακών στοιχείων και διαθέσιμων εντύ¬ 
πων που έχουν θέσει στη διάθεση του τμήματος οι Δημό¬ 
σιες Υπηρεσίες και οι Ο.Τ.Α. μέλη του Σ.Π. 

15. Η ενημέρωση και παροχή κατευθύνσεων προς τους 
πολίτες για τα δικαιώματά τους και τη διεκπεραίωση των 
υποθέσεών τους. 

16. Η μέριμνα για την διοργάνωση ή συμμετοχή σε πολι¬ 
τιστικές, αθλητικές και άλλες εκδηλώσεις. 

17. Η μεταφορά μαθητών με σχολικά λεωφορεία. 

18. Η αποδοχή υποδείξεων και προτάσεων για αλλαγές 
που συμβάλλουν στη βελτίωση της λειτουργίας του Σ.Π. 
και στη λήψη μέτρων στα πλαίσια της γενικότερης συλλο¬ 
γικής προσπάθειας. 

β3. Οικονομικές αρμοδιότητες 

1. Η τεχνική κατάρτιση (μετά από συνεργασία με αρμό¬ 
διες υπηρεσίες του Σ.Π.) του προϋπολογισμού εσόδων — 
εξόδων και η εμπρόθεσμη υποβολή του στα αρμόδια όρ¬ 
γανα. Η συγκέντρωση, η ένταξη στο μηχανογραφικό σύ¬ 
στημα όλων των στοιχείων του προϋπολογισμού. 

2. Ο προγραμματισμός και η συνεχής παρακολούθηση 
της πορείας εκτέλεσης του προϋπολογισμού εσόδων - 
εξόδων, των ταμειακών πρσγραμμάτων, η εξαγωγή των 
αποκλίσεων μεταξύ των προϋπολογισθέντων και απολογι¬ 
στικών μεγεθών, η επεξεργασία στοιχείων και η εξαγωγή 
συμπερασμάτων για την εκμετάλευση και τσ κόστας πα¬ 
ροχής υπηρεσιών του Σ.Π. προς τους Ο.Τ.Α. και τους πο¬ 
λίτες. 

3. Η υποβολή εισήγησης για την αναμόρφωση του προϋ¬ 
πολογισμού, την εγγραφή νέων εσόδων, τηνχορήγηση συ¬ 
μπληρωματικών και έκτακτων πιστώσεων, την ορθή κατα¬ 
νομή των πιοτώοεων και την απορρόφηση των δαπανών 

για την εκτέλεση των έργων, των προμηθειών καθώς και 
την κίνηση του χρέους και την προστασία και αξισποίηση 
της περιουσίας του Σ.Π. 

4. Η σύνταξη των ετήσιων οικονομικών απολογισμών 
του Σ.Π. και η τήρηση αρχείου ετήσιων απολογισμών εσό¬ 
δων - εξόδων του Σ.Π. σύμφωνα με τα απολογιστικά στοι¬ 
χεία που συντάσσει το Ταμείο. 

5. Η διεξαγωγή της διαδικασίας και η προμήθεια πόσης 
φύσεως υλικών και εξοπλισμού, εκτός των έργων, για τις 
ανάγκες του Σ.Π. και την κοινή εξυπηρέτηση των Ο.Τ.Α. - 
μελών του βάσει των σχετικών νόμων και διατάξεων που 
ισχύουν και προσπαθεί να επιτυγχάνει την συμφερότερη 
τιμή με την παρακολούθηση των τιμών και της ποιότητας 
της αγοράς. 

6. Η μέριμνα για την έκδοση των σχετικών εντολών προ¬ 
μηθειών, η σύνταξη των πρωτοκόλλων παραλαβής πάοης 
φύσεως υλικού των έργων και η υπογραφή από τις αντί¬ 
στοιχες επιτροπές παραλαβής. 

7. Η διαχείριση, η φύλαξη και η διάθεση του υλικού και η 
καταχώρηοή του στα οικεία βιβλία αποθήκης. 

8. Η σύνταξη συμβάσεων με τους προμηθευτές. 

9. Η μέριμνα για την κοινοποίησή τους στους αρμόδιους 
και η παρακολούθηση της τήρησης των όρων των συμβά¬ 
σεων για την παράδοση των υλικών μέσα στις οριζόμενες 
προθεσμίες και η επιβολή ποινικής ρήτρας σε περίπτούοη 
εκπρόθεσμων παραδόσεων, όπως καθορίζεται στις συμ¬ 
βάσεις ή στις διακηρύξεις. 

10. Η παραλαβή των εγγυητικών επιστολών από τους 
προμηθευτές και η μέριμνα για την επανάληψη δημοπρα¬ 
σίας όταν η πρώτη αποβεί άκαρπη. 

11. Η τήρηση των προβλεπομένων από το νόμο λογιστι¬ 
κών βιβλίων εξόδων. 

12. Η κατάρτιση των μηνιαίων και ετήσιων λογαριασμών 

της διαχείρισης των εξόδων. 

13. Η σύνταξη των ανάλογων στατιστικών πινάκων που 

υποβάλλονται στις Δημόσιες Υπηρεσίες. 

14. Η συγκέντρωση των στοιχείων που απαιτούνται για 
τον ετήσιο απολογισμό των εξόδων και η κατάρτιση του 
απολογισμού τους. 

15.0 έλεγχος των εκδοθέντων και διαβιβασθέντων στο 
Ταμείο ενταλμάτων και η πληρωμή βάσει αυτών, των δι¬ 
καιούχων σύμφωνα με τις οικείες διατάξεις περί λογιστι¬ 
κού των Ο.Τ.Α. 

16. Η φροντίδα για την συγκέντρωση και τον έλεγχο των 
κάθε φύσης παραστατικών, ο έλεγχος της επάρκειας της 
αντίστοιχης πίστωσης του προϋπολογισμού, η έκδοση 
χρηματικών ενταλμάτων, η έγκαιρη προώθηση για υπο¬ 
γραφή τους από τον Πρόεδρο, η καταχώρηοή τους στο μη¬ 
χανογραφικό σύστημα και η αρχειοθέτησή τους. 

17. Ο συσχετισμός, κάθε δαπάνης με τυχόν προηγού¬ 
μενη όμοια, η συνεχής παρακολούθηση των ταμειακών 
υπολοίπων και η τακτή ενημέρωση προς την αρμόδια υπη¬ 
ρεσία και τα αρμόδια όργανα του Σ.Π. 

18. Η παρακολούθηση των εγκεκριμένων δανείων του 
Σ.Π. και η ενημέρωση του ταμείου του. 

19. Η παρακολούθηση της μιοθοδοτικής κατάστασης 
όλων των εργαζομένων στο Σ.Π. η σύνταξη των μισθοδοτι- 
κών καταστάσεων και η έκδοση των σχετικών βεβαιώσεων 
και πιστοποιητικών. 

20. Η μέριμνα της απόδοσης των υπέρ τρίτων κρατή¬ 
σεων και η τήρηση όλων των απαραίτητων βιβλίων. 

21. Η τήρηση από το νόμο όλων των προβλεπομένων βι¬ 
βλίων εσόδων. 

22. Ο έλεγχος των χρηματικών τίτλων που διαβιβάζονται 


στο Ταμείο από τις αρμόδιες υπηρεσίες και η έκδοση των 
αποδεικτικών παραλαβής των εισπρακτέων εσόδων. 

23. Η έκδοση των γραμματειών είσπραξης των διαφό¬ 
ρων εσόδων. 

24. Η επιμέλεια της είσπραξης των βεβαιωμένων με ει¬ 
δικούς χρηματικούς καταλόγους εσόδων. 

25. Η επιμέλεια της κοινοποίησης των ατομικών ή γενι¬ 
κών προσκλήσεων προς τους οφειλέτες. 

26. Η εγγραφή της πίστωσης των πληροκιάντων οφειλε¬ 
τών στους οικείους χρηματικούς καταλόγους και η βεβαί¬ 
ωση της ενέργειας αυτής στον καθένα από τα οικεία απο¬ 
σπάσματα των καταλόγων. 

27. Η εκκαθάριση των οφειλών των δημοτών και η εισή¬ 
γηση, όπου απαιτείται, της λήψης αναγκαστικών μέτρων 
είσπραξης με την τήρηση παράλληλα των σχετικών βι¬ 
βλίων κατασχέσεων. 

28. Ο έλεγχος των διπλοτύπων εισπράξεων πριν από 
κάθε χρηματική κατάθεση εκ μέρους των εισπρακτόρων 
και η παραλαβή των εισπράξεων. 

29. Η διαχείριση και παρακολούθηση της διακίνησης 
των διαφόρων ειδών - υλικών και η τήρηση των ανάλογων 
βιβλίων. 

30. Η προώθηση στο Γενικό Χημείο του Κράτους για 
έλεγχο και αξιολόγηση όλων των ειδών για τα οποία υπάρ¬ 
χουν ειδικοί όροι στις συμβάσεις. 

31. Η διεξαγωγή δημοπρασιών ή πρόχειρων διαγωνι¬ 
σμών σύμφωνα με την προβλεπόμενη νομοθεσία. 

32. Η συγκέντρωση στατιστικών στοιχείων για τα οικο¬ 
νομικά και άλλα ζητήματα που αφορούν τις υπηρεσίες του 
Σ.Π. και η παροχή των στοιχείων και των πληροφοριών α’ 
αυτές και στα όργανα του Σ.Π. καθώς και η ευθύνη για την 
όλη λειτουργία της μηχανογράφησης - μηχανοργάνωσης 
και δικτύωσης των Υπηρεσιών του Σ.Π. και την αποτελε¬ 
σματική λειτουργία των εγκατεστημένων υπολογιστών 
στις Υπηρεσίες αυτές. 

33. Η τήρηση κάθε πληροφοριακού αρχείου που απαι¬ 
τείται από την οικονομική λειτουργία του Σ.Π. και τις εκά- 
στοτε ιοχύουσες διατάξεις. 

β4. Ειδική ταμειακή Υπηρεσία (Ν. 2218/84 άρθρο 48 
παρ. 13) - Ταμείο 

1. Παραλαβή των χρηματικών ενταλμάτων πληρωμών 
και διενέργεια των πληρωμών προς τους δικαιούχους μετά 
από έλεγχο των τυχόν επιπρόσθετων δικαιολογητικών που 
ορίζει ο νόμος ότι πρέπει να προσκομίζουν οι δικαιού¬ 
χοι- 

2. Καταγραφή των διενεργούμενων πληρωμών σύμ¬ 
φωνα με τις ιοχύουσες διατάξεις. 

3. Διενέργεια εισπράξεων αντίστοιχων οφειλών προς το 
Σ.Π. για οποιαδήποτε αιτία στα γραφεία του Συμβουλίου 
Περιοχής. Έκδοση αντίστοιχων γραμματίων είσπραξης και 
σχετική ενημέρωση του περιοδικού αρχείου οφειλετών 
κατά οφειλέτη. 

4. Διενέργεια εισπράξεων αντίστοιχων οφειλών προς το 
Συμβούλιο Περιοχής. Έκδοση των αντίστοιχων γραμμα¬ 
τίων εισπράξεων και σχετική ενημέρωση του περιοδικού 
αρχείου οφειλετών κατά οφειλέτη. Τήρηση των διαδικα¬ 
σιών παρακολούθησης/ελέγχου. 

5. Καταγραφή των διενεργούμενων εισπράξεων σύμ¬ 
φωνα με τις ιοχύουσες διαδικασίες και σχετική ενημέ¬ 
ρωση του Λογιστηρίου. 

6. Παρακολούθηση της πραγματοποίησης των υποχρε¬ 
ώσεων των οφειλετών προς το Σ.Π. και ενημέρωση του 
Λογιστηρίου για τις καθυστερούμενες οφειλές. 

7. Τήρηση φυσικού ταμείου στα γραφεία του Συμβου¬ 
λίου Περιοχής. 

8. Διενέργεια χρηματικών δοσοληψιών με τις Τράπεζες 
και άλλους φορείς. 

ΜΕΡΟΣ ΔΕΥΤΕΡΟ 


ΚΛΑΔΟΣ ΔΕ28 Χειριστών Μηχανημάτων έργων ΔΥΟ (2) 
θέσεις. 

ΚΛΑΔΟΣ ΔΕ29 Οδηγών ΔΥΟ (2) θέσεις. 

ΚΛΑΔΟΣ ΔΕ30 Υδραυλικοί Τεχνίτες ΔΥΟ (2) θέσεις. 
2.3 ΚΑΣΤΗΓΟΡ1Α ΥΕ 

ΚΛΑΔΟΣ ΥΕ16 ΕΡΓΑΤΩΝ ΚΑΘΑΡΙΟΤΗΤΑΣ Ε-1 (6) θέ¬ 


ΠΡΟΣΩΠΙΚΟ - ΔΙΑΡΘΡΩΣΗ ΘΕΣΕΩΝ 
ΤΜΗΜΑ Α 

ΜΟΝΙΜΟ ΠΡΟΣΩΠΙΚΟ 
ΚΕΦΑΛΑΙΟ Α 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 

Αρθρο 4 

Διάκριση θέσεων και κατηγορίες. 

Το μόνιμο προσωπικό του Συμβουλίου Περιοχής υπάγε¬ 
ται στις διατάξεις του Α' Μέρους του Ν. 1188/1981 όπως 
ισχύει κάθε φορά τροποποιούμενος και συμπληρούμε- 
νος. 

Οι θέσεις των μονίμων υπαλλήλων του Συμβουλίου Πε- 
ριχής διακρίνονται σε κατηγορίες ως εξής: 

α. ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 

β. ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

γ. ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 

’/ψθρο 5 

Εισαγωγικός και καταληκτικός βαθμός. 

1. Εισαγωγικός βαθμός των υπαλλήλων των κλάδων, 
Τεχνολογικής και Δευτεροβάθμιας εκπαίδευσης είναι ο 
βαθμός Δ’ και καταληκτικός ο βαθμός Α’. 

2. Εισαγωγικός βαθμός των υπαλλήλων των κλάδων 
Υποχρεωτικής εκπαίδευσης είναι ο Ε' και καταληκτικός ο 
βαθμός Β'. 

3. Για τους αποφοίτους της Εθνικής Σχολής Δημόσιας 
Διοίκησης εισαγωγικός είναι ο βαθμός Β'. 

ΚΕΦΑΛΑΙΟ Β' 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 
ΚΑΙ ΠΡΟΣΟΝΤΑ ΔΙΟΡΙΣΜΟΥ 

Αρθρο 6 

Η οργανική σύνθεση και διαβάθμιση των θέσεων του τα¬ 
κτικού προσωπικού κατά κατηγορίες και κλάδους, όπως 
προβλέπεται στα Π.Δ. 37α/87 και 22/90 ορίζεται ως εξής: 

1. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1.1. ΚΑΤΗΓΟΡΙΑ ΤΕ 

ΚΛΑΔΟΣ ΤΕ17 ΔΙΟΙΚΗΤΙΚΟΥ ΛΟΓΙΣΤΙΚΟΥ ΜΙΑ (1) 
θέση. 

1.2 ΚΑΤΗΓΟΡΙΑ ΔΕ 

ΚΛΑΔΟΣ ΔΕΙ ΔΙΟΙΚΗΤΙΚΟΥ ΤΡΕΙΣ (3) θέσεις. 

1.3 ΚΑΤΗΓΟΡΙΑ ΥΕ 

ΚΛΑΔΟΣ ΥΕ1 ΓΕΝΙΚΩΝ ΚΑΘΗΚΟΝΤΩΝ ΜΙΑ(1) θέση. 

2. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 

2.1. ΚΑΤΗΓΟΡΙΑ ΤΕ 

ΚΛΑΔΟΣ ΤΕ3 Τεχνολόγος Πολιτικός Μηχανικών ΜΙΑ 
(1) θέση. 

ΚΑΑΑΟΣ ΤΕ5 Τεχνολόγος Τοπογράφος Μηχανικών 
ΜΙΑ (1) θέση. 

ΚΛΑΔΟΣ ΤΕ13 Τεχνολόγος Γεωπονίας ΜΙΑ (1) θέση. 

ΚΛΑΔΟΣ ΤΕ2 Κοινωνικών Λειτουργών ΜΙΑ (1) θέση. 

2.2 ΚΑΤΗΓΟΡΙΑ ΔΕ 

Κ/νΑΔΟΣ ΔΕ3 Δομικών έργων ΜΙΑ (1) θέση. 

Κ/ν/>ιΔΟΣ ΔΕ24 Ηλεκτρολόγων ΜΙΑ (1) θέση. 


σεις. 

ΤΜΗΜΑ Γ 

ΚΑΤΑΝΟΜΗ ΘΕΣΕΩΝ 

Κατανομή θέσεων μονίμου προσωπικού μεταξύ των 
Υπηρεσιών (Τμημάτων) του Συμβουλίου Περιοχής. 


Αρθρο 8 

Διάρθρωση προσωπικού κατά Κλάδο 
και κατηγορία. 


ΣΥΝΟΛΟ 


ΤΕ17 Διοικητικού-Λογιστικού 1 

ΤΕ3 Τεχν. Πολιτικών Μηχανικών 1 

ΤΕ5 Τεχν. Τοπογράφων ΜηχανικώνΙ 
ΤΕ13 Τεχνολόγων Γεωπονίας 1 

ΤΕ2 Κοινωνικών Λειτουργών 1 

ΔΕ5 Δομικών Εργων 1 

ΔΕ24 Ηλεκτρολόγων 1 

ΔΕΙ Διοικητικού 3 

ΔΕ28 Χειριστών Μηχανημάτων 

Εργων 2 

ΔΕ29 Οδηγών 2 

ΔΕ30 Υδραυλικοί Τεχνίτες 2 

ΥΕ1 Γενικών Καθηκόντων 1 

ΥΕ16 Ερ γατών Καθαριότητας _6 

Σύνολο 23 


ΤΜ. Α' ΤΜ. Β' 
1 

1 

1 

1 

1 

1 

1 

3 

2 

2 

2 

1 

- _ ^ 

5 18 


ΤΜΗΜΑ Δ' 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝ/>ιΔΩΝ - 
ΚΑΘΗΚΟΝΤΑ ΠΡΟΣΩΠΙΚΟΥ 

Άρθρο 9 

Σε κάθε οργανική μονάδα επιπέδου Διεύθυνσης και 
Τμήματος του Συμβουλίου της 6ης ΕΠ τοποθετούνται 
προϊστάμενοι υπάλληλοι των κλάδων ΤΕ και ΔΕ. 

Άρθρο 10 

Διεύθυνση Υπηρεσίας Συμβουλίου Περιοχής 

1. Ο Προϊστάμενος της Διευθύνσεως της Υπηρεσίας 
του Συμβουλίου Περιοχής προέρχεται από τους κλάδους 
ΤΕ17 Διοικητικού Λογιστικού ή ΔΕΙ Διοικητικού. 

2. Τα καθήκοντα του Προϊσταμένου της Διευθύνσεως 
της Υπηρεσίας του Συμβουλίου Περιοχής είναι τα εξής: 

α. Προΐσταται των Τμημάτων και Γραφείων που υπάγο¬ 
νται στην αρμοδιότητά του. 

β. Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση των υπαλλήλων, 
την τήρηση των νόμων, διαταγμάτων, αποφάσεων κ.λ.π. 
που αφορούν το Συμβούλιο Περιοχής και τους καθοδηγεί 
κατά την εκτέλεση των υπηρεσιακών τους καθηκόντων. 

γ. Κατανέμει την εργασία στους υπαλλήλους της Διεύ¬ 
θυνσης ανάλογα με τις συνολικές ανάγκες των Τμημάτων 
και με τη συνεργασία των Προϊσταμένων. 

δ. Μπσρεί να απασχολεί οποιονδήποτε από το προσω¬ 
πικό της Υπηρεσίας του για την εκτέλεση κάθε άλλης ερ¬ 
γασίας ανάλογα με τις ανάγκες που παρουσιάζονται σε 
κάθε Τμήμα. 

3. Ενημερώνεται για όλη την εισερχόμενη και εξερχό- 
μενη αλληλογραιρΐα που αφορά τη Διεύθυνση, χαρακτηρί¬ 
ζει και κατανέμει αυτή σύμφωνα με τις αρμοδιότητες των 
Τμημάτων ή Γραφείων και δίνει τις αναγκαίες οδηγίες 
στους Προϊσταμένους για τις ενέργειες που πρέπει να γί¬ 
νουν. 

στ. Υπογράφει τις αποφάσεις ύστερα από εξουσιοδό¬ 
τηση του Προέδρου και τα υπηρεσιακά έγγραφα. 

ζ. θεωρεί με τη μονογραφή του και υποβάλλει όλα τα 
έγγραφα που συντάοσονται από τα Τμήματα και Γραφεία 
της Διεύθυνσης και έγκριση και υπογραφή από τον Πρόε¬ 
δρο ή το νόμιμο αναπληρωτή του, καθιστάμενος έτσι συ- 
νυπεύθυνος για τη νομιμότητα της ενέργειας. 

η. θεωρεί τη βεβαίωση της εργασίας του προσωπικού 
που υπηρετεί στη Διεύθυνση. 

θ. Εισηγείται τα θέματα της αρμοδιότητάς του στον 
Πρόεδρο υπογράφοντας τις σχετικές εισηγήσεις. 

ι. Παρίσταται εφόσον οι υπηρεσιακές ανάγκες το απαι¬ 
τούν στις συνεδριάσεις των συλλογικών οργάνων του Συμ¬ 
βουλίου Περιοχής και αναπτύσσει τις απόψεις του πάνω 
στα διάφορα υπηρεσιακά θέματα. 

κ. Συντάσσει τις ετήσιες εκθέσεις αξιολόγησης για τους 
υπαγόμενους σ’ αυτόν Προϊσταμένους Τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων οι οποίες ου- 
ντάσσονται από τους Προϊσταμένους των υπηρεσιακών 
μονάδων. 

λ. Δέχεται τους πολίτες και παρέχει σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένος να βρίσκεται στη θέση του κατά τις 
ώρες υποδοχής του κοινού, για την επίλυση των τυχόν με¬ 
ταξύ αυτών και των υπηρεσιών της Διεύθυνσης διαφο¬ 
ρών. 

Αρθρο 11 

ΤΜΗΜΑ ΑΝΑΠΤΥΞΗΣ - ΠΡΟΓΡΑΜΜΑΤΙΣΜΟΥ 
ΚΑΙ ΤΕΧΝΙΚΩΝ ΥΠΗΡΕΣΙΩΝ 

1. Ο Προϊστάμενος του Τμήματος Ανάπτυξης - Προ¬ 
γραμματισμού Τεχνικών Υπηρεσιών του Συμβουλίου Πε¬ 
ριοχής προέρχεται από τους κλάδους ΤΕ3 Τεχνολ. Πολ. 
Μηχανικών ή ΤΕ5 - Τεχν. Τοπογρ. Μηχ. ή ΔΕ5 Δομ. Έρ¬ 
γων. 

2. Τα καθήκοντα του Προϊσταμένου του Τμήματος Ανά¬ 
πτυξης - Προγραμματισμού και Τεχνικών Υπηρεσιών του 
Συμβουλίου Περιοχής είναι τα εξής: 

α. Είναι υπεύθυνος για την ακριβή τήρηση, εφαρμογή 
και εκτέλευπ των αρμοδιοτήτων και καθηκόντων που ανα¬ 
τίθενται στη»/ υπηρεσία που προΐσταται. 

β. Φροντίζει για την εφαρμογή των νόμων, διαταγμάτων 
και των αποφάσεων και εγκυκλίων που του κοινοποιού¬ 
νται, ενημερώνοντας τους υπαλλήλους της υπηρεσίας 
του, δίνοντας παράλληλα τις αναγκαίες επεξηγηματικές 
οδηγίες για την εκτέλεσή τους. 

γ. Κατανέμει την εργασία στους υπαλλήλους και τους 
καθοδηγεί, ελέγχει δε την τακτική παρουσία , απόδοση 
και συνέπειά τους. 

δ. Εκτελεί τις εντολές του Διευθυντή, εισηγείται σ αυ¬ 
τόν τις υποθέσεις της αρμοδιότητάς του, υποβάλλει τις 
υπηρεσιακές εκθέσεις και σημειώματα για την πορεία των 
εργασιών του Τμήματός του καθώς και των υποθέσεων 
που εκκρεμούν. 

ε. Συντάσσει τις εκθέσεις αξιολόγησης των υπηρετου- 


ντων υπαλλήλων, τις οποίες στη συνέχεια υποβάλλει στο 
Διευθυντή για περαιτέρω κρίση. 

στ. Προσυπογράφει την αλληλογραφία της υπηρεσίας 
του, συντάσσοντας προσωπικά τα σημαντικότερα έγ¬ 
γραφα και καθίσταται υπεύθυνος για τη νομιμότητά τους. 

Αρθρο 12 

ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΙΞΗΣ & 
ΟΙΚΟΝΟΜΙΚΟΥ 

1. Ο Προϊστάμενος του Τμήματος Διοικητικής Υποστή¬ 
ριξης & Οικονομικού του Συμβουλίου Περιοχής προέρχε¬ 
ται από τον Κλάδο ΤΕ17 Διοικητικού-Λογιστικού ή ΔΕ1 
Διοικητικού. 

2. Το καθήκοντα του Προϊσταμένου του Τμήματος Διοι¬ 
κητικής Υποστήριξης & Οικονομικού του Συμβουλίου Πε¬ 
ριοχής είναι τα εξής: 

α. Είναι υπεύθυνος για την ακριβή τήρηση, εφαρμογή 
και εκτέλεση των αρμοδιοτήτων και καθηκόντων που ανα¬ 
τίθενται στην υπηρεσία που προΐσταται. 

β. φροντίζει για την εφαρμογή των νόμων, διαταγμάτων 
και των αποφάσεων και εγκυκλίων που του κοινοποιού¬ 
νται, ενημερώνοντας τους υπαλλήλους της υπηρεσίας του 
δίνοντας παράλληλα τις αναγκαίες επεξηγηματικές οδη¬ 
γίες για την εκτέλεσή τους. 

γ. Κατανέμει την εργασία στους υπαλλήλους και τους 
καθοδηγεί ελέγχει δε την τακτική παρουσία, απόδοση και 
συνέπειά τους. 

δ. Εκτελεί τις εντολές του Διευθυντή, εισηγείται σ’ αυ¬ 
τόν τις υποθέσεις της αρμοδιότητάς του, υποβάλλει τις 
υπηρεσιακές εκθέσεις και σημειώματα για την πορεία των 
εργασιών του Τμήματός του καθώς και των υποθέσεων 
που εκκρεμούν. 

ε. Συντάσσει τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλει στο 
Διευθυντή για περαιτέρω κρίση. 

στ. Προσυπογράφει την αλληλογραφία της υπηρεσίας 
του, συντάσσοντας προσωπικά τα σημαντικότερα έγ¬ 
γραφα και καθίσταται υπεύθυνος για τη νομιμότητά τους. 

Άρθρο 13 

ΠΡΟΣΩΠΙΚΟ ΣΥΜΒΟΥΛΙΟΥ ΠΕΡΙΟΧΗΣ 
1. Τα καθήκοντα του προσωπικού Συμβουλίου Περιοχής 
είναι τα εξής: 

α. Στα πλαίσια των αρμοδιοτήτων των υπηρεσιών που εί¬ 
ναι τοποθετημένοι οι υπάλληλοι και όλοι οι εργαζόμενοι, 
ανεξάρτητα από την εγασιακή τους σχέση, εκτελούν την 
εργασία που τους έχει ανατεθεί με προσοχή, επιμέλεια και 
ευσυνειδησία, κάτω από τις οδηγίες και κατευθύνσεις των 
προϊσταμένων τους, σύμφωνα με την κείμενη νομοθεσία 
και αρμονική και συναδελφική συνεργασία μεταξύ τους, 
β. Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές κ.λ.π. 
είναι υπεύθυνοι για κάθε αδικαιολόγητη απώλεια, φθορά ή 
καταστροφή, κυρίως όταν αυτή οφείλεται σε αμέλεια ή 
κακή χρήση. 

γ. Οι συντάκτες των εγγράφων, αποφάσεων, μελετών 
και αλληλογραφίας τα μοναγράφουν και είναι υπεύθυνοι 
για την ακρίβεια των πραγματικών περιστατικών και στοι¬ 
χείων που προκύπτουν από τα τηρούμενα στην Υπηρεσία 
βιβλία, φακέλλους και άλλα παραστατικά. 

δ. Αναφέρουν στον προϊστάμενό τους έγκαιρα γραπτά ή 
προφορικά για τις υποθέσεις που εκκρεμούν και δεν μπο- 

ροϋν να επιλυθούν άμεσα ή εντός των προθεσμιών που 
έχουν ταχθεί. 

ε. Σε όλους τους υπαλλήλους και εργαζομένους μπορεί 
να ανατεθούν επιπλέον αρμοδιότητες μετά από απόφαση 
του Προέδρου. 

2. Για την κατάταξη υπηρέτούντων υπαλλήλων και ερ¬ 
γαζομένων τις ημέρες και ώρες εργασίας, την υπερωριακή 
απασχόλησή τους, μετακινήσεις, μετατάξεις, αποσπά¬ 
σεις, κατάταξη, πειθαρχικά παραπτώματα κ.α. εφαρμόζο¬ 
νται: ο νόμος 2190/94 (άρθρο 38), ο νόμος 2307/95 (άρ¬ 
θρο 8) και ο νόμος 2344/95 (άρθρο 19) όπως ισχύουν 
κάθε φορά. 

Άρθρο 14 

Στο επίπεδο των τμημάτων και μη αυτοτελών γραφείων, 
ο συντονισμός και η συνεργασία των υπαλλήλων και όλων 
των εργαζομένων του Σ.Π. εξασφαλίζεται με τακτικές ή 
έκτακτες συντονιστικές συσκέψεις και ομάδες εργασίας 
με αντικείμενο την αλληλοενημέρωση, την επισήμανση 
και αντιμετώπιση προβλημάτων και τη στενή συνεργασία 
τους σε αντικείμενα που απαιτούν διαφορετικές ειδικότη- 

^ . 

Το προσωπικό του Σ.Π. συνέρχεται επίσης σε τακτές ή 
έκτακτες ολομέλειες με πρόσκληση του Προϊσταμένου 
Διεύθυνσης ή του Προέδρου του Δ.Σ. με αντικείμενο συ¬ 
ζήτησης την ενημέρωσή του για την πορεία του συνολικού 
προγραμματισμού και έργου του Σ.Π. και την άμεση αντι¬ 
μετώπιση προβλημάτων. 

Την ευθύνη για το συντονισμό και τη συνεργασία μεταξύ 
τμημάτων, μη αυτοτελών γραφείων και τη συνεργασία με¬ 
ταξύ των εργαζομένων και των οργάνων του Σ.Π. έχει ο 
Προϊστάμενος Διεύθυνσης του Σ.Π. 


Άρθρο 15 

Η ιοχύςτου παρόντος Οργανισμού Εσωτερικής Υπηρεσίας 
του Συμβουλίου Περιοχής της 6ης Εδαφικής Περιφέρειας 
του Νομού Ηρακλείου αρχίζει από τη δημοσίευσή του στην 
Εφημερίδα της Κυβέρνησης. 

'/νρθρο 16 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Συμβουλίου Πε¬ 
ριοχής ύψους 650.000 δραχμών για το τρέχον έτος και 
1.350.000 δραχμών για καθένα από τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 30 Οκτωβρίου 1996 

Ο Αναπληρωτής Περιφερειακού Διευθυντή 
ΝΙΚΟΛΑΟΣ ΜΑΡΑΖΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο Φ.Ε.Κ. 989/Β/31.10.96 που δημοσιεύτηκε η 
32190/3699/11.10.96 κοινή απόφαση των Υπουργών 
Εθν. Οικονομίας, Οικονομικών και Μεταφορών και Επικοι¬ 
νωνιών, γίνεται η παρακάτω διόρθωση: 

Στο αποφασιστικό αυτής παράγραφος 2, υποπαράγρα- 
φος β το εσφαλμένο «Ε.Θ.Ε.Λ δραχ. 23.710.000 στο 
ορθό «Ε.Θ.Ε.Λ δραχ. 23.710.000.000». 

(Από το Υπ. Μεταφορών και Επικ/νιών) 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 




